Blida (şəhər)
Blida (ərəb. البليدة‎) — Əlcəzairin şimalında şəhər, eyniadlı vilayətin inzibati mərkəzi. Ölkənin paytaxtı Əlcəzair şəhərindən təqribən 45 km cənub-qərbdə, Tell-Atlas silsiləsinin ətəyində, dəniz səviyyəsindən 260 m yüksəklikdə yerləşir. Əhalisi 2008-ci ilin məlumatına görə 163586 nəfərdir. Blida adı ərəbcə şəhər mənasını verən "bəlda" sözündəndir. Şəhərin yaxınlığında varvar meymununun azsaylı yaşayış yerlərindən biri olan Çiffa dərəsi yerləşir.